**VEDTEKTER FOR BILLINGSTAD BARNEHAGE SA**

**I HENHOLD TIL BARNEHAGELOVEN § 7**

# Vedtatt 19.03.2012, med endringer på årsmøte 21. mars 2017

**1. INNLEDENDE BESTEMMELSER**

 Barnehagen eies og drives av samvirkeforetaket Billingstad Barnehage SA.

 Det er fastsatt egne vedtekter for samvirkeforetaket, se vedtekter vedtatt på årsmøte 19.mars 2012.

# 2. FORMÅL

Barnehagen skal sikre barn under opplæringspliktig alder gode utviklings- og aktivitetsmuligheter i nær forståelse og samarbeid med barnas hjem.

Barnehagen skal drives i samsvar med de til enhver tid gjeldende lover, forskrifter, vedtekter, fastsatt budsjett og årsplan for barnehagens pedagogiske virksomhet.

**3. BARNEHAGENS ORGANER:**

# 3.1 Samarbeidsutvalgets sammensetning, myndighet, m.v.

Samarbeidsutvalget skal være et rådgivende, kontaktskapende og samordnende organ. Utvalget skal særlig være med på å drøfte barnehagens ideelle grunnlag og arbeide for å fremme kontakt mellom barnehagen og lokalsamfunnet.

1. Samarbeidsutvalget skal forelegges saker og har rett til å uttale seg i saker som er av viktighet for barnehagens innhold, virksomhet og forholdet til foreldrene.
2. Saker som gjelder ansettelser, opptak av barn og lignende skal ikke behandles av samarbeidsutvalget.
3. Samarbeidsutvalget skal ha 4 medlemmer, med 2 representanter fra foreldrene og 2 fra de ansatte. Foreldrene og de ansatte skal delta med like mange representanter.
4. Foretaket avgjør selv om det som eier skal delta med representanter i utvalget og eventuelt hvem. Eier kan ikke stille med flere representanter enn foreldrene/de ansatte har.
5. Samarbeidsutvalget konstituerer seg selv, og velger selv sin leder. Som samarbeidsutvalgets vedtak gjelder det som flertallet av de møtende har stemt for. Ved stemmelikhet gjelder det som lederen har stemt for. Er lederen ikke tilstede, gjelder det som møtelederen har stemt for.
6. Møter i samarbeidsutvalget holdes etter en plan fastsatt av samarbeidsutvalget, og for øvrig når samarbeidsutvalgets leder finner det nødvendig.

 Det føres egen protokoll for samarbeidsutvalget, som skal inneholde de vedtak som samarbeidsutvalget har fattet vedrørende samvirkeforetaget. Tid og sted for møtene skal gå fram av protokollen, likeså stemmefordeling og uenighet som kreves protokollført. Samarbeidsutvalget medlemmer signerer protokollen. Protokollen er tilgjengelig kun for samarbeidsutvalgets medlemmer, styret, daglig leder, og de personer samarbeidsutvalget gir tilgang

**3.2 Foreldreråd**

Foreldrerådet skal fremme fellesinteressene til foreldrene og bidra til at samarbeidet mellom barnehagen og foreldregruppen skaper et godt barnehagemiljø.

1. Foreldrerådet består av foreldrene/foresatte til alle barna i barnehagen.
2. Foreldrerådet velger 2 foreldrerepresentanter til Samarbeidsutvalget.
3. Foreldrerådet skal bli forelagt og har rett til å uttale seg i saker av viktighet for foreldrenes forhold til barnehagen.
4. Barnehagens styrer har ansvaret for å innkalle til det første foreldrerådet i barnehageåret.
5. Foreldreråd holdes minst en gang i året – gjerne i forbindelse med årsmøtet.
6. Ved avstemming i foreldrerådet gis det en stemme for hvert barn, og alminnelig flertallsvedtak gjelder.

Det føres egen protokoll for foreldrerådet, som skal inneholde de uttalelser/vedtak som foreldrerådet har fattet. Tid og sted for møtene skal gå fram av protokollen, likeså stemmefordeling og uenighet som kreves protokollført. Foreldrerådets referent signerer protokollen. Protokollen er tilgjengelig kun for foreldrerådets medlemmer, styret, daglig leder, og de personer foreldrerådet gir tilgang.

**4. OPPTAK - OPPSIGELSE**

**4.1 Overordnet målsetning:**

 Hovedopptaket er samordnet for alle barnehager i Asker

 Barn det søkes barnehageplass for må ved oppstart være bosatt i kommunen og registrert i Asker folkeregister.

**4.2 Opptakskriterier**

Iht. barnehageloven § 13 har barn med nedsatt funksjonsevne og barn som det er fattet vedtak om etter lov om barneverntjenester §§ 4-12 og 4-4 annet og fjerde ledd, rett til prioritet ved opptak i barnehage.

Det skal foreligge en sakkyndig vurdering av barnets funksjonsvansker.

 Dersom barnehagen ikke kan tilby plass til alle som søker skal opptak skje etter følgende prioritetsrekkefølge:

1. Gruppesammensetning med hensyn til alder og kjønn i barnehagen kan tillegges avgjørende vekt for å sikre videre plass for alle barn som allerede går i barnehagen.
2. Søsken av barn som allerede har plass i barnehagen, def. søsken: biologiske søsken, halvsøsken eller barn bosatt på samme adresse i følge folkeregisteret.
3. Barn bosatt i nærområdet skal prioriteres, def. nærområdet: 1396 Billingstad.
4. Familier med forekomst av alvorlige sykdommer eller betydelige psykososiale problemer der plass anbefales av sakkyndig.
5. Familier med enslig forsørger i arbeid eller utdanning og som bor alene med barnet.
6. Barn siste året før skolestart
7. Barn fra minoritetsspråklige familier, der begge foreldrene deltar i introduksjonsprogram for flyktninger
8. De som står likt etter overstående hensyn er tatt, vil tildeles plass ved loddtrekning

 Barn av personale kan gis prioritet dersom tilbud om barnehageplass fordres for å sikre rekruttering av kvalifisert personale, samt beholde eksisterende personale. Personalplasser begrenses oppad til 2 plasser pr. opptak, med mindre særskilte grunner tilsier at man fraviker dette. Styret vedtar dette i hvert enkelt tilfelle etter innstilling fra daglig leder.

**4.3 Opptaksmyndighet:**

 Daglig leder gjør innstilling om opptak

 Beslutning om opptak skal treffes så snart som mulig etter at det er mottatt en oppsigelse.

 Ved tildeling av plass signerer foreldre/foresatte på at de har godkjent barnehagens, samvirkeforetakets vedtekter og kontrakt på barnehageplassen. Foreldre/foresatte som har barn i barnehagen plikter å følge de bestemmelser som til enhver tid gjelder for barnehagen.

**4.4 Opptaksperiode:**

 Barn som tas opp i barnehagen har fast plass til skolepliktig alder eller til plasser blir oppsagt og andelen innløst.

 Når et barn slutter i barnehagen, skal andelen disponeres etter opptaksreglene i disse vedtekter.

# 4.5 Klageadgang ved avslag på søknad om barnehageplass ved hovedopptak

Ved hovedopptak kan søker klage over avslag på søknad om barnehageplass og på avslag om å få sitt første eller andre ønske oppfylt.

Utenom hovedopptak kan bare søkere til barnehagen med lovfestet rett til prioritet etter barnehageloven § 13 klage dersom de ikke tilbys plass. Dette gjelder barn med nedsatt funksjonsevne og barn som det er fattet vedtak om etter nærmere bestemmelser i lov om barneverntjenester.

Klagen må fremsettes skriftlig for kommunen og må nevne hvilken avgjørelse det klages over og de grunner klagen støtter seg til. Klagefristen er 3 uker fra det tidspunkt avgjørelsen som det skal klages over er kommet fram til søkeren. For den som ikke har mottatt underretning, løper fristen fra det tidspunktet vedkommende har fått eller burde ha skaffet seg kunnskap om avgjørelsen.

Reglene for klageadgang finnes i Forskrift om saksbehandlingsregler ved opptak i barnehage, (forskrift 2005-12-16 nr. 1477)

**4.6 Oppsigelse av barnehageplass:**

 Barnehageplassen sies opp skriftlig med 3 måneders varsel.

 Styret forbeholder seg retten til å kreve full betaling i oppsigelsesperioden.

 Oppsagt plass kan overtas av et annet barn før oppsigelsesperiodens utløp.

**5. AREALUTNYTTING**

 Barnehagens leke- og oppholdsareal er satt til 4 kvm netto pr. barn over 3 år, 5 kvm netto for barn under 3 år og 3 kvm netto pr. barn over 3 år i naturgruppe.

 Hvor mange barn som ut fra dette kan ha plass innenfor barnehagens totale areal, må likevel vurderes konkret ved ethvert opptak.

 Vedrørende arealutnytting gjelder til enhver tid "Lov om barnehager".

**6. ÅPNINGSTIDER**

 Barnehagen holder åpent fem dager i uken fra 7.30 – 17.00.

 Julaften, nyttårsaften og onsdag før skjærtorsdag er barnehagen stengt.

 Barnehagen holdes stengt på planleggingsdager (inntil 5 planleggingsdager i året).

 Nærmere beskjed gis i god tid.

 I romjulen, påskedagene og er barnehagens åpningstid 07.30–15.30.

De to siste hele ukene av juli er barnehagen stengt. Gjeldende fra sommeren 2012.

 Barna skal leveres og hentes innenfor den fastsatte åpningstiden.

**7. FERIE**

 Det forutsettes at alle barn har ferie sammen med sine foresatte. Alle barn skal ha 4 ukers ferie i løpet av året, hvorav 3 uker i perioden 1. mai - 31. august. De som har barn som skal begynne på skolen eller slutter til august, må ha avviklet 3 ukers ferie i perioden 1. mai – 31. juli. Feriepåmelding må skje innen utgangen av mars hvert år og er bindende.

 På bakgrunn av denne informasjonen utar­beider daglig leder ferie­liste for personalet og plan for sommer­drift av barneha­gen. Planen forelegges samarbeidsutvalget til uttalel­se og styret til godkjenning innen utgangen av mai hvert år.

**8. BETALING**

 Betalingssatsene fastsettes av styret i Billingstad Barnehage SA.

 De til enhver tid gjeldende betalingssatser framgår av oppslag i barnehagen. Det betales for 11 måneder i året.

 Ved fravær må avgiften betales. Det regnes for fravær dersom barnet ikke møter i rett tid etter ferien. Uregel­messig betaling kan forårsake at barnet mister plassen.

 Foreldrekontingenten forfaller til betaling forskuddsvis den 1. i hver måned.

 Det betales fram til og med 30. juni det året barnet begynner på skolen.

**9. DAGLIG LEDER/PERSONALE**

**9.1 Ansettelser**

 Barnehagens daglige leder ansettes av styret.

 Øvrig personale ansettes av daglig leder. Styret informeres.

**9.2 Instruks**

 Instruks for daglig leder fastsettes av styret i barnehagen. Instruks for øvrig personale fastsettes av daglig leder

**9.3 Internkontroll**

Barnehagen har et eget internkontrollsystem. Dette er daglig leders ansvar og nødvendig dokumentasjon skal finnes på kontoret.

**10. MISLIGHOLD**

 Dersom foreldre/foresatte som har barn i barnehagen bryter eller unnlater å følge disse vedtekter, foreldrerådets retningslinjer og beslutninger, kan styret beslutte at det aktuelle barn mister plassen/ utmeldes.

Styret kan i slike tilfeller kreve innløsning av andelen med øyeblikkelig virkning.

Det samme gjelder når foreldre/foresatte unnlater til rett tid å betale den vedtatte månedlige foreldrekontingenten, jf. pkt. 8. Andelshaveren skal i så fall gis en 14 dagers betalingsfrist og varsles skriftlig om at plassen mistes omgående dersom betaling ikke er skjedd innen fristen.

 Dersom barnet blir hentet etter barnehagens ordinære stengetid og dette medfører ekstra lønnskostnader for barnehagen, kan styret pålegge foreldre/foresatte å betale denne ekstra kostnaden.

**11. ENDRING AV BARNEHAGENS VEDTEKTER**

 Styret har myndighet til å endre disse vedtekter etter at endringsforslag er forelagt samarbeidsutvalget til uttalelse.